ഉപതെരഞ്ഞെടുപ്പ് ഫലം മദ്ധ്യപ്രദേശിലും അസമിലും ബിജെപി മുന്നേറ്റം കര്ണാടകയില് ഇഞ്ചോടിഞ്ച് ന്യൂഡല്ഹി: വിവിധ സംസ്ഥാനങ്ങളിലെ ഉപതിരഞ്ഞെടുപ്പിന്റെ വോട്ടെടുപ്പ് പുരോഗമിക്കുന്നു. 13 സംസ്ഥാനങ്ങളിലെ മൂന്ന് ലോക്സഭാ സീറ്റുകളിലേക്കും 29 നിയമസഭാ സീറ്റുകളിലേക്കുമുള്ള വോട്ടെടുപ്പാണ് ഇന്ന് നടക്കുന്നത്. മധ്യപ്രദേശിലെ മൂന്ന് മണ്ഡലങ്ങളിലും ബിജെപിയാണ് ലീഡ് ചെയ്യുന്നത്. അസമിലെ രണ്ട് മണ്ഡലങ്ങളിലും ബിജെപി ലീഡ് തുടരുന്നു ഹിമാചലിലെ 2 മണ്ഡലങ്ങളില് കോണ്ഗ്രസും ഒരിടത്ത് ബിജെപിയുമാണ് ലീഡ് ചെയ്യുന്നത്. ഹരിയാനയിലെ എല്ലാനാബാദില് ഐഎന്എല്ഡിയാണ് രണ്ടാം ഘട്ടത്തിലും ലീഡ് തുടരുന്നത്. ദാദ്ര നഗര് ഹവേലിയിലെ ലോക്സഭ സീറ്റില് ശിവസേനയാണ് മുന്നില്. മുന് എംപി മോഹന് ദേല്ക്കറിന്റെ ഭാര്യ കലാബെന് ദേല്ക്കറാണ് ശിവസേനയുടെ സ്ഥാനാര്ത്ഥി. ബിഹാറിലെ താരാപ്പൂറില് ജെഡിയുവും കുശേശ്വറില് ആര്ജെഡിയും ലീഡ് തുടരുന്നുണ്ട്. തെലങ്കാനയിലെ ഹുസുറാബാദില് ബിജെപിയും ബാദ്വലില് വൈഎസ്ആര്കോണ്ഗ്രസ് സ്ഥാനാര്ത്ഥിയും മുന്നേറ്റം തുടരുന്നു. കര്ണാടകയിലെ സിംഗ്ഡിയില് കോണ്ഗ്രസിനെതിരെ ബിജെപി സ്ഥാനാര്ത്ഥി വലിയ ഭൂരിപക്ഷം നേടി മുന്നിലാണ്. ബംഗാളിലെ നാല് സീറ്റുകളിലും തൃണമൂല് മുന്നിലാണ്. ഈ സീറ്റുകളിലെല്ലാം ജയം ഉറപ്പാണെന്ന് തൃണമൂല് ഭാരവാഹികള് പറഞ്ഞു. ആസാമിലെ അഞ്ച്, പശ്ചിമബംഗാളിലെ നാല്, മദ്ധ്യപ്രദേശ്, ഹിമാചല്പ്രദേശ്, മേഘാലയ സംസ്ഥാനങ്ങളിലെ മൂന്ന്, ബിഹാര്, കര്ണാടക, രാജസ്ഥാന് സംസ്ഥാനങ്ങളിലെ രണ്ട്, ആന്ധ്രപ്രദേശ്, ഹരിയാന, മഹാരാഷ്ട്ര, മിസോറാം, തെലങ്കാന സംസ്ഥാനങ്ങളിലെ ഒന്ന് വീതം സീറ്റിലുമാണ് വോട്ടെടുപ്പ് നടക്കുന്നത്. ദാദ്ര നഗര് ഹവേലി, ഹിമാചലിലെ മണ്ഡി, മദ്ധ്യപ്രദേശിലെ ഖണ്ഡ്വ എന്നീ ലോക്സഭ മണ്ഡലങ്ങളിലുമാണ് വോട്ടെടുപ്പ് നടക്കുന്നത്.